ming030890/wiki-yue-high-quality huggingface dataset:
吉田幸生

吉田幸生（1980年4月6號—）係日本足球員，司職前鋒，效力過廣島三箭，及愛媛FC。
吉田惠

吉田惠（1973年4月13號—）係日本足球員，司職後衞，效力過川崎綠茵，神戶勝利船，市原JEF聯，廣島三箭，及鳥棲砂岩。
吉田明生

吉田明生（1986年12月3號—）係日本足球員，司職中場，效力YSCC橫濱。
吉田昭義

吉田昭義（1966年9月8號—）係日本足球員，司職前鋒，效力過名古屋八鯨。
吉田智尚

吉田智尚（1984年5月27號—）係日本足球員，司職中場，效力過大分三神、愛媛FC、水戶蜀葵、金澤薩維根、町田澤維亞、福島聯同埋奈良倶樂部。
吉田弘

吉田弘（1958年2月11號—）係日本足球員，司職前鋒，曾經喺1981～1983年間爲日本足球代表隊出場9次，入咗1球。
吉田康弘

吉田康弘（1969年7月14號—）係日本足球員，司職中場，效力過鹿島鹿角，清水心跳，廣島三箭，FC岐阜，及藤枝MYFC。
吉田悟

吉田悟（1970年12月18號—）係日本足球員，司職前鋒，效力過橫濱水手，大塚製薬，及甲府風林。
吉田明博

吉田明博（1975年5月28號—）係日本足球員，司職守門員，效力過平塚比馬，及橫濱FC。
吉田智志

吉田智志（1990年2月10號—）係日本足球員，司職守門員，效力過熊本羅亞素。
南半球

南半球係指地球赤道以南嘅地方。
南半球主要包括亞洲嘅小部分、非洲中部同南部、大洋洲全部、南美洲大部分、南極洲全部。
喺南半球，夏季喺12月到2月，冬季喺6月到8月，同北半球四季相反。
南半球嘅海洋有太平洋、大西洋、印度洋。
維基同享有多媒體嘅嘢：Southern Hemisphere
南博滕

南博滕（芬蘭文：Etelä-Pohjanmaa）係芬蘭嘅行政區，首府世拿約基。
南印度

南印度，又叫印度南部，簡稱南印，係指印度半島南部地區，包括印度安德拉邦、卡納塔克邦、基拉拉邦、泰米爾納德邦四個邦同埋拉克沙群島、本地治里兩個聯邦屬地，佔印度國土約莫五分之一。南印度主要係達羅毗荼人或者佢哋撈北印度雅利安人嘅混血；講達羅毗荼語系啲語言，其中比較有名嘅係淡米語、泰盧固語之類。

古代
南印度嘸同時期長期存在有三隻大國：波陀耶國、朱羅國、遮羅國。其中朱羅國以喺印度洋、南洋商貿上嘅影響力而出名，喺宋朝《嶺外代答》裏頭又喊做「注輦國」（中古漢：Cjyoh lienx）；而遮羅國控制住南印度西海岸。啲大國之外仲有「故臨國」，亦即係而今嘅故臨城（Kollam），係十一二世紀印度洋嘅海貿中心之一。

經濟
南印度經濟喺印度平均水平之上。當地資訊產業、製造業興盛，班加羅爾、清奈、海得拉巴、哥印拜陀、維沙卡帕特南同提盧灣安他普藍係喺印度嘅主要資訊技術中心，其中班加羅爾有印度矽谷之稱，而清奈因爲汽車產業而有亞洲底特律之名。

文化
啲人信印度教，但唔同於印度教傳統上對於海洋嘅恐懼同埋禁忌，南印度啲人有悠久嘅航海、商貿歷史，好早就趁南亞季風曳遊喺印度洋上同阿剌伯人、東南亞地區做生意。
南卡希亞斯

南卡希亞斯（Caxias do Sul）係巴西南大河州一座城，住45萬人。
南卡爾亞拉

南卡爾亞拉（芬蘭文：Etelä-Karjala）係芬蘭嘅行政區，首府拉彭蘭塔。
南卡羅萊納州

南卡羅萊納州係美國南部嘅一個州。有份參加美國獨立宣言。人口462萬，全國排第24。
維基同享有多媒體嘅嘢：South Carolina
南印語系

南印語系（粵拼：naam4 jan3 jyu5 hai6），或者叫達羅毗荼語系、德拉維達語系，係世界上其中一個主要語系，主要分佈南亞印度半島南部。當中比較多人用嘅包括泰盧固文、淡米爾文、卡納達文同馬拉也林文。
喜出望外

《喜出望外》（Check It Out）係香港奇妙電視製作嘅資訊節目，由黃芳雯、李麗珊、鄧曉霖、張殷慈、霍嘉恩主持，同埋有唔同嘉賓主持參與節目環節，2017年5月15號開始逢禮拜一到五22:30－23:00喺奇妙77台首播。節目每日都會報導各類生活新聞、全城話題同美食情報。

而家環節
《為你Cooking》：由袁彩雲主持。

舊時環節
《何家姊妹何家餐》：由何傲芝、何傲兒主持，內容主要係講名人家居、星級食府同名人家鄉飲食習俗文化。
《細細Love》：由陳倩揚主持，內容主要係講親子活動、細路餐單同秘方。
喜力

喜力（英文：Heineken）係一家荷蘭釀酒公司，響 1863年由哈力芹喺阿姆斯特丹創立。2006年，喜力喺世界 65 個國家擁有超過 130 家釀酒廠，請咗約 64,000 人。共釀製超過 170 種頂級、地區性同特製啤酒。
喜力全年啤酒生產量為 121.8 百萬公升（hectoliters），係世界第 4 大啤酒釀造商，排名喺 InBev、SABMiller 同 Anheuser-Busch 之後。
喜力博物館位於荷蘭阿姆斯特丹響1988年執笠嘅喜力釀酒廠，之後俾人改裝咗做喜力博物館（叫 Heineken Experience），而仍保留喜力釀酒廠嘅字樣。博物館展出喜力啤酒嘅歷史同釀造過程，喺展覽行程結束嘅地方整咗一間酒吧，畀參觀者飲吓啤酒。
喜·雙飛

《喜·雙飛》（Double Happiness）係香港電視娛樂製作嘅遊埠節目，2016年9月23號開始逢禮拜五喺23:45 - 00:15（實驗電視時段）喺ViuTV播，主持係前樂隊Zen主音歌手黃和興同埋少女組合CYAN兩位成員Cherry（小車）、Connie。節目主持會去日本岡山、沖繩、四國玩。
節目名係粵語俗語「起雙飛」嘅諧音，通常指一男兩女喺埋一齊。
喜劇調解

喜劇調解（comic relief）喺寫作上係指一啲喺故仔入面重複噉出現，用嚟搞笑同緩和緊張氣氛嘅敘事元素，尤其係作嚟為咗個故仔有得搞笑嘅角色。
喜名哲裕

喜名哲裕（1976年12月10號—）係日本足球員，司職中場，效力過名古屋八鯨，FC東京，大宮松鼠，福岡黃蜂，東京綠茵，熊本羅亞素，及沖繩海邦銀行。
喜冬草屬

喜冬草屬（學名：Chimaphila）係杜鵑花目杜鵑花科嘅一個屬。
喜劇

喜劇（comedy，粵拼：kam1 met4 di4）係種戲劇，內容好開心嘅，可以包括一家團圓、有情人終成眷屬同其他開心嘅喜事，亦可以係無厘頭搞笑題材。相反題材就叫悲劇。
例如莎士比亞嘅《溫莎嘅風流婦人》就係齣出名嘅喜劇。
喜劇之王

《喜劇之王》係喺1999年農曆新年出品嘅香港賀歲電影之一，亦係香港電影明星周星馳頭一次自編自導自演嘅作品。
呢部戲雖然係周星馳搞笑系列之一，但相對下內容比較藝術化，因為部戲係描述一個實力派演員，點樣響偶像派橫行無忌底下冇法子出頭。有人話咁係影射周星馳啱啱出道時嘅人生，因為佢以前都只係響無綫電視做二打六，捱到十年先轉到拍電影，成為票房保證。

製作
出品機構：星輝海外有限公司
監製：楊國輝
導演：周星馳、李力持
編劇：周星馳、李敏
主演：周星馳、張柏芝、莫文蔚、吳孟達……等。
特別客串：成龍

劇情大綱
呢套戲係時裝劇，講一個對演戲有自己一套美學嘅人，點樣俾人認同自己演技理念嘅故事，當中有喜亦有悲。
尹天仇係一條村裏面街坊福利會嘅管理員，同時亦係一個非常執着於演戲技巧嘅人，間唔中會做吓臨記（俗稱「茄喱啡」）嚟過吓戲癮，可惜佢嘅演戲技巧得唔到其他人嘅認同而成日俾人鬧、俾人趕走。喺一次做臨記嘅時候，因為演技上嘅問題而令成組戲要再拍，搞到女主角杜娟兒非常嬲，就俾導演趕走話以後都唔用佢，重要出到去想攞個飯盒都俾場務阿毛奚落，將個飯盒掉落地餵狗都唔畀阿仇。
阿仇冇得再返去戲棚做臨記，但係仍然念念不忘演戲，於是搞咗個街坊劇場，劇目係出名嘅文學作品【雷雨】，但係啲街坊嘅反應冷冷淡淡冇乜興趣，最終都係冇人捧場。第二日佢又返去戲棚度要求再畀機會佢演出，咁啱啲道具有問題而畀佢頂上去做，雖然佢專業精神令到杜娟兒好欣賞，但最後又係闖禍收場，個飯盒又係俾場務阿毛掉咗落地餵狗。
另一方面，一個喺夜總會做公關小姐嘅柳飄飄因為唔識扮學生妹服待客人而得罪人，差啲喺夜總會要坐冷板；後來個公關女大班帶咗佢哋成班女去搵阿仇研究演戲嘅心得，想喺夜總會搞嘅「學生妹初戀之夜」度搵多啲客捧場，點知講講吓阿飄飄就因為俾阿仇寸親而發脾氣走咗去。跟住返工嘅時候，有個超級公子龍少爺醉酒話要搵初戀，面對成呎高嘅一千蚊紙，飄飄即刻用阿仇教嘅演技去對付，居然成功得到龍少嘅歡心之餘重賺埋佢啲錢，於是第二日就返到去村度搵阿仇正式討教。
後來村口嚟咗班人拍戲，咁村裡面嘅小惡棍洪爺就派個新仔去收保護費（俗稱「收陀地」），但係個新仔其實係啱啱畢業嘅大學生，只係暫時冇嘢撈就喺村度跟住洪爺四圍蕩；洪爺見佢薯頭薯樣咁唔夠惡，所以就搵咗阿仇去幫手教個新丁扮惡人，同埋點樣去收保護費，點知呢班攝影隊原來已經有黑社會關照，喺阿仇嘅鼓勵之下，呢個新仔雖然都繼續「演出」，而且最後都俾佢收到少少錢返去，但係就俾人打到血流披面。
第二日，阿仇又再返去戲棚，希望用堅持嚟感動臨記主管再畀機會佢演出，正當又俾人拒絕嘅時候，點不知又咁橋有個替身可以畀佢做，但係呢次除咗又令到導演發火趕佢走之外，重搞到對手嚴重灼傷。去出面想攞飯盒走，亦照列俾場務寸而得唔到飯盒，重話佢毫無演技跟本唔夠班做戲，令到阿仇非常之沮喪。
返到村，阿仇勸咗想去開片嘅洪爺去做話劇，當晚排緊【精武門】嘅時候，柳飄飄嚟到冇觀眾嘅劇場度睇佢哋表演；後來阿仇同飄飄喺沙灘傾計，傾傾吓就產生好感，最後跟咗阿仇返中心宿舍度過夜；第二朝阿仇因為覺得唔好意思，就趁飄飄喺出面吹風時將自己嘅身家拎晒出嚟做肉金，飄飄入房見到，於是好冇癮咁拎咗就走；阿仇諗諗吓覺得自己對飄飄都有多少感情，就彈起身追出去，重應承會養飄飄一世，令到飄飄離開時都有所感動。
阿仇都係死心不息得唔到啲飯盒，於是又再返戲棚搵場務爭取，誰不知俾人捉咗入去會議室；原來杜娟兒有套新戲開拍，但係原本嘅男主角阿大哥因為太忙度唔到期嚟拍，於是娟兒就想起用新人，而目標就係想用阿仇；娟兒同班老細即席考驗阿仇嘅演技，得嚟好大嘅讚賞，就係咁阿仇就拎住份劇本歡天喜地咁走咗。
呢邊廂，阿仇同娟兒出席大小記者會同埋宴會，另一邊廂，飄飄繼續佢嘅公關生涯，但係佢個心因為掛住阿仇，搞到得罪超級公子龍少而俾人打咗一身。某個朝頭早，正當娟兒要接阿仇去開會嘅時候，帶傷嘅飄飄突然出現，要搵阿仇兌現養佢一世嘅承諾，阿仇亦一口答應。可惜好景不常，當阿仇去到會議室正準備開會時，娟兒突然宣佈男主角要畀返阿大哥做，阿仇因此而極度失望，連劇本都差啲扯爛；正當佢喺出面淋雨嘅時候，場務阿毛突然出現向佢招手，原來阿毛係警方嘅臥底人員，因為事出突然而想搵阿仇幫手做一場冇得NG（No Good，即係唔得要再拍）嘅戲，過程雖然令到阿毛受咗傷，但係最終都得到阿毛嘅讚賞。
阿仇飄飄同班街坊終於得到娟兒嘅支持可以演出【雷雨】，故事就喺一片過千人嘅掌聲中完結。
卡魯斯

卡魯斯（Carus，222年—283年7月）係羅馬帝國皇帝，282年到283年在位。
卯

卯係地支第四。有時借用來講第四。時間方面，卯對應05:00到07:00；月份方面，卯對應農曆二月或六月。
合約男女

《合約男女》（英文：Love Contractually），係2017年上畫嘅中國電影，由鄭秀文、張孝全主演，劉國楠執導。
合絲莓屬

合絲莓屬（粵拼：hap6 si1 mui4 suk6，學名：Satyria）係杜鵑花目杜鵑花科嘅一個屬。
合縱

合縱係春秋戰國時期一種戰略，指各國聯合對付秦國。
合肥奧林匹克體育中心

合肥奧林匹克體育中心（簡化字：合肥奥林匹克体育中心，簡稱合肥奧體中心）係合肥一幢綜合性運動中心，2008年啓用，包括一個可以容納六萬人嘅運動場、一個游水館、一個體育館等。家下多數愛唻搞演唱會。
合群大馬路

合群大馬路（粵拼：hap6 kwan4 daai6 maa5 lou6）係中國廣東廣州嘅兩條東西走向馬路，喺越秀區新河浦涌南邊隔籬。其中：
合群一馬路：西邊從東華南路同牛乳基嘅交界開始，一直向東去到恤孤院路。
合群二馬路：西邊從龜崗大馬路開始，一直向東去到恤孤院路。

概要
全長840米，闊8米，1車道，凈畀從西向東單行。
合股線

合股線（英文：Twine），又叫捻線，係紡織入面將兩條或者更多嘅線繞成一條線，比普通嘅線強韌襟用。
合約

合約，又叫合同、契約，係雙方或者多方同意一啲嘢而簽嘅有法律效力嘅文件。
卷佑樹

卷佑樹（1984年6月26號—）係日本足球員，司職前鋒，效力過名古屋鯨魚，及湘南比馬。
卷珠簾

《卷珠簾》係由李姝同Luna填詞，彭飛同Luna編曲，霍尊作曲同演唱。呢隻歌第一次唱係由霍尊喺《中國好歌曲》第一季以原創作品形式演唱。後來收錄喺佢2015年5月12號出嘅個人第一張專輯《天韻·霍尊》。

簡介
「卷珠簾」其實係宋朝好流行嘅詞牌名，霍尊用呢啲古典元素重新寫咗呢首歌。《卷珠簾》呢個歌名係嚟自《滕王閣序》入面嘅一句「畫棟朝飛南浦雲，珠簾暮卷西山雨」。呢隻歌只係用咗3日時間去寫，第一日作曲、第二日填詞、第三日整合同改。

背景
呢隻歌嘅創作靈感嚟自一部北歐情懷嘅動畫，入面講緊一個悽美嘅愛情故事，就咁打動霍尊。睇完後，佢坐喺鋼琴前，不斷激發出旋律。霍尊仲話：「我的初衷是想寫一首愛爾蘭情調的曲子，但是寫完後聽了聽，發現雖然有那麼一點愛爾蘭的味道，但似乎更偏中國風一些」。
之後霍尊就搵到音樂界嘅朋友去傾，朋友就諗住幫佢填詞先睇下點樣，佢哋填完再改。結果，呢隻歌就完全偏離原來嘅諗法，冇嗮中國風。之後霍尊將歌名改做《卷珠簾》。

軼聞
喺《卷珠簾》爆紅後，霍尊被人懷疑成首歌都係抄出嚟、扮古人 。喺詞藻方面又有啲係模仿周杰倫嘅歌。後尾霍尊回應話只得兩小節相似而否認抄襲嘅講法。
卵神星

卵神星（Leda），即係小行星38，係太陽系小行星帶嘅一粒小行星，喺1856年1月12號發現。
卷誠一郎

卷誠一郎（粵拼：gyun2 sing4 jat1 long4；日文：卷 誠一郎(Maki Seiichirō)；1980年8月7號—）係退役嘅日本足球員，鹿兒島熊本縣人，司職前鋒。曾經代表過日本隊比賽。

日本足球代表隊
卷誠一郎喺2005年到2009年間爲日本隊出場38次，入咗8球，曾經代表過日本隊參加2006年FIFA世界盃。
卷羽鵜鶘

卷羽鵜鶘（學名：Pelecanus crispus）係一種雀，亦係鵜鶘科鵜鶘屬嘅一個品種，主要分佈歐洲同亞洲。
卷田清一

卷田清一（1968年7月11號—）係日本足球員，司職後衞，效力過NTT関東，浦和紅鑽，富士通，及水戶蜀葵。
卷瓣檀屬

卷瓣檀屬（粵拼：gyun2 faan6 taan4 suk6，Alexa ），係豆目豆科蝶形花亞科嘅其中一個屬。
嘉魚

嘉魚係中國湖北咸寧一個縣，總面積1017平方公里，人口32萬。
嘉那蕾音

嘉那蕾音（粵拼：gaa1 naa5 leoi4 jam1，1986年2月19號—）係日本嘅一個女演員。

拍過嘅作品一覽
呢個表唔完整，歡迎加料。
嘉量

嘉量（粵拼：gaa1 loeng4）係新朝嘅標準量器。有斛、斗、升，合同龠呢五種容器單位之分。從正面睇屬左中右結構，其中中間比較大嘅容器部份屬上斛下斗；而兩邊容器當中，其中一個係上邊升；另一個係上合下龠。喺大明到大清時期，宮殿入面放呢樣嘢嚟做度量恆定同天下一統噉解。
嘉隆

嘉隆係大南帝國皇帝阮福映嘅唯一年號，由1802年去到1819年，總共18年。
嘉頓

嘉頓有限公司係香港一間麵包同糖菓制造廠，專門生產麵包、蛋糕同埋糖菓。嘉頓嘅總部係喺九龍深水埗青山道。

史
間公司喺1926年創立，而個英文名係由嗰時創辦人喺香港植物公園（Hong Kong Botanical Garden）諗到開麵包舖而來，中文名就係英文名譯音。
嘉陵江

嘉陵江（粵拼：gaa1 ling4 gong1），舊底叫閬水（long5 seoi2）、渝水（jyu4 seoi2），係長江上游支流，喺陝西寶雞鳳縣西北涼水泉溝發源。佢由於西源西漢水流經禮縣嘅嘉陵關得名。
嘉靖

嘉靖（公元1522年 - 1566年）係明世宗嘅年號，明朝用咗嘉靖呢個年號一共45年，係明朝時間上用得第二長嘅年號。

大事記
嘉靖年間曾經多次爆發農民嘅暴亂。
嘉靖年嘅后期朝廷內部發生黨爭。
雖然喺嘉靖年間，明朝政府實行海禁，但喺中國嘅南部仍然有好多海民入海。佢哋嘅船隻都係私造嘅大船，而且備有武器護航。
嘉靖二年五月——明朝實行海禁。
嘉靖六年——莫朝喺越南建立。
嘉靖二十一年十月廿一——壬寅宮變。
嘉靖二十三年——戚繼光世襲登州衛指揮僉事職。
嘉靖二十五年——索南嘉措被明世宗認定為三世達賴喇嘛。
嘉靖二十八年——唐荊川編纂《武論》。
嘉靖二十八年——《西麓堂琴統》出版。
嘉靖二十八年——海瑞考中舉人。
嘉靖三十四年——嘉靖大地震。
嘉靖三十六年——海瑞任浙江淳安縣知縣。
嘉靖四十年——太湖大水。
嘉靖四十三年——海瑞任戶部雲南司主事。
嘉靖四十五年二月——海瑞進《直言天下第一事疏》。
嘉駿

嘉駿（Kason K神，10月14號—），係香港無綫電視藝員基本藝人合約藝員，第13期無綫電視藝員訓練班（1999年）畢業，同期有林峯、楊怡、張美妮等藝員。喺無綫電視拍咗五年戲後，考入北京電影學院，成為北電表演系有史以來首位香港學員。師承張華教授，同班同學有李東學、沈泰、黃璐、侯京健，同門師兄弟有周一圍、張頌文、韓雯雯。嘉駿早年喺基督教香港信義會信義中學讀書。
國立臺南第一高級中學

國立臺南第一高級中學係臺南市東區一間高中。
報警

報警係市民跟警方合作嘅途徑之一，當發現有人犯罪，好似打劫、強姦、恐嚇、高買、自認黑社會成員等，警方成日都建議市民要報警，唔好私下解決，濫用私刑。
有啲國家，見到火警、屋企人打架、老人家中風、唔見咗個仔都會打999報警，有啲國家係唔受理嘅，有啲係要收服務費嘅，有啲係會幫你轉介去消防處、社會福利處、醫院、紅十字會跟進。
市民遇到麻煩，就諗到要報警，係因為相信警方會申張正義、主持公道、可以幫到手。
報警通常要畀關鍵資料，包括時間、地址、發生乜事、想點，方便人哋跟進。
報販霞姐被殺案

報販霞姐被殺案係香港一單謀殺案。1999年9月22號清晨，喺香港深水埗，女報販何慧霞（霞姐）因為代表區內報販向《東方日報》嘅發行商拒絕強行增加訂紙，俾三名兇徒亂刀斬死。案發後，刀手三人同發行商兩人先後被判終身監禁。

事件背景
1999年，東方報業集團正促銷旗下報章《東方日報》及《太陽報》，要求報販增加訂購報紙嘅數目，但惹來何惠霞等長沙灣、深水埗區報販不滿，拒絕要求，為此何惠霞同《東方日報》區域發行商青匯書報社有限公司蔡偉強商討「退回賣剩報紙」機制。
根據《明報》及《蘋果日報》2006年12月嘅報導，死者丈夫劉炳新憶述事件，「以前我哋報販每日要幾多數量就打畀青匯，青匯平時第二日就會送……今次青匯有個負責人向我太太講，因為《東方日報》要促銷，所以本身訂100份要收多50份，而多出嘅50份都要畀錢，畀足150份。」劉又指出，無論最終額外加嘅報紙賣唔賣得出，發行商都唔會回收。佢於是應老婆要求致電《東方日報》，對方負責人話會將事件記錄落來，不過劉之後並無收到《東方日報》嘅電話。劉表示，由於發生呢次無理加紙事件，深水埗區報販成立咗「報販零售業工會」，老婆喺工會做司庫。
案發前10日，即係1999年9月12號，劉氏夫婦及其他報販首次同青匯代表，商討訂紙嘅新制度，但會面並無成果。霞姐喺3日後同區內報販會面，一致反對青匯無理加紙，並安排由霞姐向青匯以及《東方日報》總發行商「青揚」表達有關報販嘅不滿。

兇殺經過
根據《蘋果日報》喺2006年12月28號嘅法庭報導，法庭上控方證人嘅口供指出，1999年9月22號清晨大約5點15分，酒樓看更致電死者丈夫劉炳新，劉即刻趕去報紙檔，「我見到我太太坐喺樓梯，滿身鮮血，地下好多血，有個差人正為佢急救……然後我撲向我老婆嗰度，要差人快啲叫救護車。」

法庭審理
本案由於其中一名共犯連宗偉喺中國大陸販毒落網被判死緩，因此供出同謀而破案。
4名被告喺警誡之下都承認涉案。首被告盧漢興話，受《東方日報》區域發行商青匯書報社有限公司負責人蔡偉強指使「教訓」霞姐，第二被告李祖明及第三被告林自力都聲稱只負責睇水，而第四被告梁志鴻就負責施襲，另有一名男子連宗偉負責揸車。蔡偉強試過俾警方拘捕，但因證據不足而撤銷控罪。
2007年3月22號中午，六男一女組成嘅陪審團開始退庭商議，至到3月25號下晝5點15分，陪審團一致裁定盧漢興、李祖名、梁志鴻謀殺罪名成立，26號被判處終身監禁，林自力誤殺罪名成立判處監禁12年。主審法官包鍾倩薇指出，佢哋背後必定另有主腦，要求佢哋供出，或有機會獲得減刑或假釋。2010年6月，警方根據被定罪刀手等人嘅口供，拘捕兩名涉嫌主腦吳錫基及蔡偉強，2011年11月喺高等法院提堂。2012年5月30號，兩名被告吳錫基及蔡偉強謀殺罪名成立，喺高等法院俾法官貝珊判以終身監禁。

媒體報導
2007年3月27號，多份報章都以頭版大篇幅報道判刑嘅消息，不過，東方日報同太陽報就完全冇報道呢單新聞。而喺2012年5月31號，多份報章都有報道主腦判刑嘅消息，呢次包括東方日報同太陽報。
報紙檔

賣報紙嘅小販要好早起身叠報紙，開檔。挨晚賣唔晒，又要賣「拍拖報」（兩份報紙打孖嚟賣），夜晚重係賣唔去，就要退返畀報社，叫做「回尾」。 香港有啲報館唔接受回尾，咁樣報攤賣唔晒，就要自己食（倒貼），有商業風險。
香港第一個報紙檔喺1904年出現，位於山頂纜車嘅下站。香港早期嘅報紙係英文，而住半山同山頂嘅係識英文嘅西人。報紙檔出現之前，報紙由報販邊行邊叫咁賣。
香港嘅報紙檔早喺1960年代已經有規範，設計由當時一個駐守深水埗嘅警司 John Browett 草擬，後來重喺《政府憲報》正式公佈。喺60、70年代，香港市區街頭四圍都有報紙檔。尤其是茶樓嘅門口。
報春花科

報春花科（學名：Primulaceae）係雙子葉植物綱杜鵑花目嘅一個科。
報稅表

報稅表係政府要求納稅人填寫嘅表格，需要填報自己收入，同埋符合扣稅條件嘅資料（如果有），從而計出要畀幾多稅。
單音節語言

如果話一隻語言係單音節語言（英文：monosyllabic language），意思即係話隻語言啲字詞多數都係由單丁音節組成嘅。
上古漢語、越南話同緬甸話都被指係單音節語言。
喱士

喱士（英文：Lace）係一種紡織品，指帶有疏竉花紋嘅布，傳統係用人手織，而家都可以用機械織。
喱騷

喱騷（英文：Late Show），原名杜汶澤喱騷（英文：Chapman To’s Late Show），係臺灣藝人杜汶澤打理嘅網上節目平台，喺2018年3月23號開播，節目內容多數都係用惡搞同抽水形式諷刺時弊。皆因節目內容大膽，言論又出位，吸引唔少香港網民去睇。2020年12月，佢轉型做收費網上節目平台，同時正名為「喱騷」。

實境節目
黃秋生大師班
社會服務令
尋找他媽的故事
老戲橫秋
衝衝煮
成人用語動畫廊
墨水漂流
我要初戀呀
大時代二三事
為何Mimi總是餓
好想大聲說愛你嘅呢
黃色經濟圈
墨水漂流。貳
To Do List
單鰭魚目

單鰭魚目（學名：Pempheriformes）係脊索動物門輻鰭魚綱嘅其中一個目。
單體

喺高分子化學入面，單體（粵拼：daan1 tai2，Monomer）係可以同同種或者第啲分子通過共價鍵連接生成聚合物嘅小分子。
單鰭魚科

單鰭魚科（學名：Pempheridae）係輻鰭魚綱單鰭魚目嘅其中一個科。
單鰭魚屬

單鰭魚屬（學名：Pempheris）係單鰭魚目單鰭魚科嘅其中一個屬。
城巴1號線

城巴1號線係香港島一條巴士線，來往跑馬地（上）同埋摩星嶺，主要途經跑馬地、銅鑼灣、灣仔、金鐘、中環、上環同埋西營盤等地。

戰前
1號線係香港島歷史最悠久嘅巴士線之一，1928年11月5號由香港電車公司開辦，來往西環同埋跑馬地，用嚟疏導電車客量。當時呢條線只係輔助線，冇冧巴嘅。開辦幾日後，電車公司將呢條線縮短到上環。
幾年後，當時嘅港英政府實行巴士專營權制度，中巴取得港島區專營權。呢條電車輔助線由1933年6月11號開始由中巴接辦，當時總站設喺中環皇家碼頭。一年後因渡輪服務重整而搬去卜公碼頭，1935年4月1號又再延長至西營盤。

戰後
路線喺第二次世界大戰期間停駛，直到1945年9月22號至重新開辦，來往銅鑼灣同埋中環碼頭，1945年10月延長至水街，1946年1月又縮短至中環街市，但仍然途經跑馬地。1946年5月12號又再將總站搬去中環統一碼頭。

1950年代
戰後初期，中巴唔夠資源，大部分都投放喺電車去唔到嘅地方，所以定線同電車大同小異嘅1號線班次唔係好密。1949年國共內戰，大批中國大陸難民逃到香港，香港人口急升，對1號線需求增加，中巴不斷加密1號線班次應付。1953年9月16號，往中環方向開始繞經跑馬地半山，奠定1號線開始深入跑馬地嘅基礎。

1960-70年代
1963年6月21號，1號線總站搬去蟠龍道（即跑馬地上，家下1號線總站），呢個改動對1號線影響深遠，以後嘅改動，都以當時嘅路線版本作為藍本。1960-70年代係1號線全盛期，當年中巴一引入雙層巴士，就投放到1號線行。1972年7月1號，中巴調整收費制度，將路線分為「市區平路路線」、「市區斜路路線」以及「郊區路線」，1號線收費由兩毫加到三毫。

1980-90年代
1980-90年代，1號線嘅對手開始增加，包括小巴、地鐵等，於是喺1980年2月3號加設分段收費，收「市區平路路線」收費。但幾年後，1985年5月31號地鐵港島綫通車，地鐵、小巴、電車同巴士互相搶客，但1號線處於劣勢，中巴逐漸削減1號線班次。期間亦多次搬總站，1980年搬去中環港澳碼頭、1987年搬去中環林士街。
1993年9月1號，政府將中巴26條巴士線交畀城巴接辦，包括1號線，並全線改派冷氣巴士行。城巴初時重派出12米巴士行，希望挽救1號線，但住喺跑馬地嘅居民唔多，兼且都係有錢人，冇乜人搭巴士。而且跑馬地地理環境唔啱12米車行，1號線好快就改用短身巴士。1999年8月22號，來往堅尼地城同埋跑馬地嘅5A線改為全日服務，而且只收港幣3.4，對當時收$5.1嘅1號線係一大打擊。

21世紀
2003年6月10號，新巴母公司周大福集團收購城巴後，重組旗下巴士線。當時，計劃1號線同5A線合併，並採用冧巴5A。兩線喺2004年5月31號合併，總站改為跑馬地（上）至堅尼地城（卑路乍灣），並降低全程車費。當時由於香港島區議員同埋民間團體認為1號有保留價值，因此城巴提供一段「適應期」，1號同埋5A線路線一樣但係用兩個冧巴，兩條線班次梅花間竹開出。呢次係1號線自1928年11月開辦後幾日撤出西區以來，再次踏足堅尼地城一帶。合併後嘅1/5A線，曾經係香港巴士史上首條有兩個路線冧巴嘅巴士線。當時卑路乍街一帶整緊路，呢項改動俾區議員投訴加重嗰帶交通擠塞，因此自2004年6月28號起堅尼地城總站搬去西寧街巴士總站，以減少班次延誤同埋方便管理。
後來，城巴進行民意調查，訪問咗千幾個乘客，結果顯示較多乘客揀「1號線」做永久嘅路線冧巴。由2004年11月28號起，路線1/5A永久稱為1號線。
2015年，因應西港島綫通車，本線延長到摩星嶺代替停辦嘅5號綫，同時同10號巴士新增八達通轉乘優惠畀乘客往來摩星嶺同銅鑼灣。

行車路線
摩星嶺開途經：域多利道，加多近街，吉席街，堅彌地城海旁，德輔道西，干諾道西，干諾道中，急庇利街，德輔道中，遮打道，美利道，金鐘道，軒尼詩道，菲林明道，灣仔道，摩理臣山道，體育道，黃泥涌道，成和道，藍塘道，箕璉坊，蟠龍道。
跑馬地（上）開途經：蟠龍道，藍塘道，成和道，景光街，山光道，黃泥涌道，摩理臣山道，灣仔道，菲林明道，軒尼詩道，金鐘道，德輔道中，摩利臣街，干諾道中，干諾道西，德輔道西，堅彌地城海旁，山市街，卑路乍街，域多利道。

客量
本線係連接跑馬地至摩星嶺嘅唯一路線，而且途徑灣仔、中環等重要嘅商業區，亦都吸引咗唔少流水客，因此本線客量好大。下午繁忙時段往跑馬地方向經常喺灣仔已經滿到上唔到車。
城巴5S線

城巴5S線係香港港島一條由西營盤（正街）去灣仔（伊利沙伯體育館），再由跑馬地黃泥涌道（樂活道）返去西營盤（正街）平日朝早繁忙時間巴士線，途經上環、中環同金鐘。

途經街道
去西營盤方向：黃泥涌道、成和道、景光街、山光道、黃泥涌道、皇后大道東、金鐘道、德輔道中、摩利臣街、干諾道中、干諾道西、德輔道西、皇后街、皇后大道西、正街。
去灣仔方向：正街、德輔道西、干諾道西、干諾道中、急庇利街、德輔道中、遮打道、美利道、金鐘道、皇后大道東。
城巴A20線

城巴A20線係香港一條來往紅磡站同機場（地面運輸中心）嘅機場巴士線，由城巴經營，提供港鐵紅磡站、何文田、油麻地、大角咀、旺角、深水埗、長沙灣同美孚來往機場嘅巴士服務。
呢條線係六條唔經昂船洲大橋嘅城巴機場快線路線其中之一（另外三條係城巴A29、A29P同NA29線，因為經龍翔道同呈祥道，冇路入昂船洲大橋，除此之外重有城巴A21同NA21線）。

歷史
2017年3月20號：A20線投入服務。
2019年9月23號：A20線改經何文田及大角咀，唔經尖沙咀至旺角。
2020年4月1號開始：因武漢肺炎疫情持續，縮減服務時間同班次
2020年12月28號開始：暫停服務。

收費
全程收費：$34.6
分段收費
呢條線另外有來回車票55蚊（大人）／28蚊（細路同老人家），適用喺兩程A20/A21/A22往來機場嘅車程，有效期係三個月。
呢條線有12歲以下同細路65歲或者以上老人家嘅半價優惠。
呢條線冇長者同殘疾人士每程兩蚊嘅票價優惠；12-64歲嘅殘疾人士如果用「殘疾人士身份」個人八達通畀錢，會用全費計錢。
乘客可以用現金或八達通於錢上車嗰時畀錢，唔會找錢。
九龍巴士、新巴、城巴同龍運巴士嘅全職員工同家屬（唔包括外判職員）可以免費搭呢條線，但係一定要拍職員或者職員家屬八達通。

車站
A20嘅走向
巴士A20線路線圖同埋停站位置
由紅磡站開往機場經：暢運道、都會道、紅荔道、紅磡南道、紅菱街、暢通道、溫思勞街、溫思勞街隧道、漆咸道北、仁風街、佛光街、忠孝街、佛光街、培正道、窩打老道、翱翔道、海泓道、櫻桃街、大角咀道、欅樹街、晏架街、旺角道、彌敦道、長沙灣道、荔枝角道、葵涌道、荃灣路、青荃路、青衣北岸公路、青衣西北交匯處、青嶼幹線、北大嶼山公路、機場路、暢航路、機場路、機場南交匯處及暢連路。
由機場開往紅磡站經：暢連路、機場南交匯處、機場路、北大嶼山公路、青嶼幹線、青衣西北交匯處、青衣北岸公路、青荃路、荃灣路、葵涌道、長沙灣道、彌敦道、旺角道、西洋菜南街、亞皆老街、櫻桃街、大角咀道、海泓道、麗翔道、窩打老道、培正道、佛光街、忠孝街、忠民街、公主道、公主道連接路、都會道、暢運道及安運道。

客量
A20線嘅密度有如A21嘅輔助車次，未改經何文田同大角咀前，由機場往返長沙灣道沿線明顯快過E21線，但係往返油尖旺區行車時間就長過走線重疊嘅A21線少少，而且唔經港珠澳大橋香港口岸；本線班次疏落，喺機場（地面運輸中心）嘅站位亦同上述兩條線分開，無法有效疏導佢哋嘅龐大客流，客量一直偏低。但改道何文田之後，路線變成由深水埗去到旺角，拆返大角咀，再經油蔴地回何文田，搭嘅時間又耐過E21A，又貴過E21，純綷係畀何文田同大角咀有唔經東涌嘅機場巴士服務覆蓋，但基於班次疏落，乘客大多都係見車就上，好少刻意等候，整體客量仍然維持於低水平。
改經何文田同大角咀後，喺2020年：，來回方向嘅全日最高一小時載客率大約四成。
城巴2號線

城巴2號線係香港一條由城巴經營嘅香港島巴士線，來往西灣河（嘉亨灣）同中環（港澳碼頭）。

史
呢條巴士線係香港最早期嘅其中一條巴士線，前身係1929年由香港電車開辦，來往中環皇家碼頭同太古船塢，1933年6月11號中巴攞到香港島巴士線專營權後，由中巴接辦。1998年9月1號中巴專營權結束，由新巴接辦。2023年7月1號新巴專營權併入城巴，由城巴接辦。
城巴

城巴有限公司（英文：Citybus Ltd，港交所前編號：0523）係香港嘅一間專利巴士公司。城巴經營好多條香港島、香港海洋公園、沙田第一城、香港迪士尼樂園觀光線同香港國際機場嘅巴士路線，佢亦都有提供巴士租賃服務。

歷史
城巴有限公司前身Passenger Transportation Services (Asia) Limited喺1977年由李日新（前中巴同埋城巴董事總經理，2006年2月底退休）創立，喺香港提供公共交通管理顧問服務。及後喺1979年，公司開始營運非專利巴士線，並冠以城市巴士（City Buses，後來改為家下嘅城巴、Citybus）稱號，包括香港船塢員工接送車服務。及後喺1981年開辦屋邨巴士線62R，來往沙田第一城同埋九龍塘地鐵站（而家嘅九龍塘港鐵站）。冇幾耐之後又同香港海洋公園合作，經營來往海洋公園嘅收費穿梭巴士服務。
Passenger Transportation Services (Asia) Limited喺1983年改名做城巴有限公司。
1980年代中，來往中港兩地嘅人流大增，城巴推出來往中國大陸同埋香港嘅直通巴士服務，呢項服務直到2001年因不敵後繼者而停辦。1985年，城巴更自英國買入新嘅利蘭奧林比安冷氣巴，行中港直通巴士線，為日後香港冷氣巴普及化打下基礎。城巴亦提供合約以及私人巴士租賃服務，其中包括為電視廣播有限公司提供員工接載服務。
1987年，城巴俾北海集團收購，其後得到北海集團注資，買咗多架利蘭奧林比安冷氣巴去取代旗下大部分二手車。隨住港島巴士公司——中巴服務水平日漸下降，城巴將業務重點集中喺港島，喺中巴大罷駛期間開辦屋邨巴士線，鞏固港島區業務嘅根基。同時城巴同港府商討進軍專利巴士市場，最後港府喺1991年批出一條已經俾中巴取消咗幾年、行走香港島中半山嘅巴士線12A畀城巴，令城巴喺短短10年間由細規模嘅巴士公司，搖身一變成為香港專利巴士公司之一。城巴投得呢條中半山巴士線之後，就立即派出新型冷氣巴行嗰條線。港府喺1993年決定將中巴26條巴士線攞出去公開競投，城巴成功投得專營權（Network 26 新里程）；1995年港府再削減14條中巴路線，直接交畀城巴營運。城巴喺幾年間大幅擴張，買好多冷氣巴，搶佔大量原中巴客源，令中巴嘅整體客量不斷萎縮。
中巴專營權喺1998年9月1號完咗之後，港府再批出12條路線畀城巴，其餘路線嘅經營權就畀咗新世界第一巴士。
除咗港島區服務之外，城巴亦經營其他地區嘅巴士業務，好似喺1997年開始行使十幾條機場以及北大嶼山巴士路線的經營權。雖然係噉，港島區始終都係城巴嘅主要服務範圍。
1996年11月，北海集團將城巴分拆上市（港交所冧巴0523）。1999年，城巴俾英國第二大巴士公司 — Stagecoach Group收購。
2000年，城巴同九龍巴士屬下嘅路訊通合作，喺幾百架巴士上安裝液晶體電視屏幕，播放預錄節目。
2003年6月9號，Stagecoach因為嗰年嘅沙士疫情以及香港政府以鐵路為主嘅政策而無意繼續投資香港市場，宣佈將城巴賣畀新創建集團，令新創建同時擁有新巴同埋城巴，港島區巴士激烈競爭就告一段落。兩巴及後推出路線重組、八達通轉乘優惠等等，並進行後勤人手編制、管理以及資源合併等等，以節省資源。
城巴同新巴自2005年6月1號起，推出八達通「即日來回證」計劃，同時亦推出跨越城巴同埋新巴嘅八達通轉乘計劃，令八達通卡持有人搭城巴或者新巴路線，可以以優惠價轉對方嘅特定路線。
城巴亦係首間用全球定位系統提供自動報站嘅巴士公司，自1998年起喺城巴機場快線嘅巴士上面用。2006年起，城巴亦陸續試驗新一代全球定位系統自動報站系統，其中2006年中引入，城巴機場快線A10嘅系統，更計劃容許乘客透過手提電話向城巴發送短訊，然後城巴回一個預計到站時間嘅短訊。2007年1月，另一套系統亦開始喺11、12、511線嘅MAN單層巴度用。
2007年7月1號深港西部通道正式啟用當日，城巴開辦兩條由屯門往來深圳灣口岸公共運輸交匯處嘅專利巴士路線，分別係來往屯門碼頭嘅B3線，以及來往屯門市中心嘅B3X線。
2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分。
2023年7月1號起，新巴嘅專營權同業務併入城巴。
城巴19線

城巴19線係以前由城巴營運嘅香港島巴士線，行走小西灣（藍灣半島）同埋跑馬地上（大坑道）之間，主要途經跑馬地、銅鑼灣、北角、東區走廊、柴灣同埋小西灣等地。
呢條線係香港少數曾經由三間唔同巴士公司營運嘅巴士線：原本由中巴營辦，1998年改由新巴營辦，再響2013年改由城巴營辦。2022年8月21號呢條線由8X線延長去跑馬地上取代。
及時食鬼

及時食鬼（英文：Pac-In-Time），係由南夢宮開發嘅動作遊戲，1994年推出。
叉電器

叉電器（英文：recharger），又叫充電器，叉機，係畀電池或手提電話叉電嘅裝置。所有交流電轉直流電嘅叉機都有火牛。
及時而出

及時而出（Quicken Away）係一隻香港賽馬馬匹，1985年喺愛爾蘭出世，曾經喺1988-89同1989-90馬季做咗香港馬王。
由於呢匹馬嘅毛色係灰色嘅關係，所以佢都係「灰色神獸」嘅其中一名成員。佢係香港賽馬歷史上，唯一一匹以三歲馬身份當選香港馬王嘅賽駒(1988-1989)，亦係唯一一匹同一季內先後勝出女皇盃、香港冠軍暨遮打盃、主席短途獎嘅賽駒(1990年)，亦係主席短途獎三屆冠軍(1989-1991年)。
及川瞳

及川瞳 ，係日本嘅一個女藝人同埋配音員。
及川以造

及川以造 ，係日本嘅一個男配音員。

配音作品一覽
呢個表唔完整，歡迎加料。
及物

及物（粵拼：kap6 mat6；transitive，舊名外動），同唔及物（粵拼：m4 kap6 mat6；intransitive，舊名內動）係同來描述動詞嘅兩個相關嘅文法概念。及物動詞（舊名外動字）指個動詞一定要有賓語（直接賓語）接受嗰樣動作，喺有格嘅語言，個賓語會係賓格；而唔及物動詞（舊名內動字）就冇得直接掕賓語，要掕就淨可以間接掕，個間接賓語理論上會係與格。
友個人99世界巡迴演唱會

友個人99世界巡迴演唱會又被叫做99友個人演唱會喺1999年香港歌手張學友喺世界各地舉行嘅一次世界巡迴演唱會，共巡演67場，係張學友歷年演唱會中被樂評人同樂迷評價最高嘅演唱會表演之一。演唱會喺當年發行CD、VCD以及DVD。

演唱會模式
呢次演唱會，張學友放棄咗過去喺紅磡體育館嘅傳統中央舞臺四面觀眾席模式，而揀咗新開嘅香港會議展覽中心單面舞臺，重更接近西方歌手嘅表演模式，以便令觀眾更加集中注意力到舞臺；演奏樂隊就可以直面觀眾，達到凸顯音樂效果同令樂隊可以同歌手融為一體，張學友喺好多表演中手拎住結他，同其他樂隊成員配合默契；甚至同其他和音歌手並排去唱。樂隊成員多數嚟自美國同埋加拿大。
張學友喺表演嘅過程入面拋棄咗過往華麗嘅服飾，以休閒服裝令自己更貼近自然，方便同觀眾打成一片。佢喺多場嘅表演當入面幾次用佢投入嘅唱法嚟演繹歌曲，演唱會入面嘅一啲歌都係令佢樂迷所津津樂道嘅經典表演，如《真情流露》、《馬路英雄》等。
張學友喺接受蘋果日報嘅訪問時話：「我覺得是時候做出新的嘗試，我要將屬於我自己內在的東西表現出來，讓樂迷能夠以音樂的角度來觀賞我的表演。我自始至終都會唱歌，要繼續唱下去，就必須要走出這一步！」

影響
作為統治華語樂壇一個時代嘅四大天王之一，張學友同埋其餘三大天王喺過往嘅演唱會表演無論舞臺效果或是服飾大多以華麗著稱，而呢次演唱會張學友拋棄過往元素，大膽開創出以音樂為主，令歌迷更加投入嘅單視覺模式，都算做係一種大膽嘅嘗試，同獲得成功。
新巴為配合會展舉行呢次演唱會，特別加開三條特別路線8R、18R及20R，分別由香港會議展覽中心新翼往小西灣、西環（荷蘭街）及金鐘地鐵站。嗰3條路線喺1999年2月5號至3月11號每晚演唱會完畢後提供散場服務。

唱片專輯
1999年5月1號發行演唱會香港場現場錄音CD《1999 [ 友個人．演唱會 ] 》，7月12號發行現場錄影VCD，8月1號發行DVD。
壯文維基百科

壯文維基百科係維基百科協作計劃嘅壯文版，由非牟利組織，維基媒體基金會喺2004年7月29號負責搞起，到咗2016年，呢度一共有超過一千篇文，喺多種語言嘅維基百科裏頭，佢嘅規模排第242位。
壳酒

壳酒（英文hock）係酒一種，味如唐人紹興酒。壳酒係德國酒，有時專指萊茵區。
壯文

壯文係將壯話寫出嚟嘅文字，最早期係用似唐字嘅古壯字，中共建政後1955年改用拉丁字母加特別字母，叫老壯文，1981年完全拉丁字母化，叫新壯文。
壯話

壯話（外來名：Vahcuengh；1982年之前：Vaьcueŋь）（“Vah / Vaƅ” 即係話；“cuengh / cueŋƅ” 壯）係對壯族講嘅一拃壯侗語系侗台語族壯傣語支語言嘅統稱。大多數講嘅人都住喺中華人民共和國廣西壯族自治區入面，係官方話之一。
標準壯語基於武鳴口音。貴州省布依話同壯話有些少唔同，不過佢哋係方言連續體（Dialect continuum）。

分類
一般認為壯話分南壯、北壯。喺李方桂分法裏頭，北壯撈布依話同屬北部台語支；南壯撈越南岱儂語同屬中部台語支。
壯邦祖飛

壯邦祖飛（英文：Jon Bon Jovi，1962年3月2號—）係美國男演員。
壯志凌雲

《壯志凌雲》（英文：Top Gun），係套1986年上畫嘅美國電影，東尼史葛導演，湯告魯斯主演。套戲2022年出續集《壯志凌雲：獨行俠》。
壯族

壯族（壯讀撞，粵拼：zong6 zuk6；壯話：Bouxcuengh；中國標準羅馬字：Zhuang，字母代碼：ZH，數字代碼：08），原稱僮族（僮讀撞），係中國第二大民族。有大概16,187,163壯人（2000年統計）響中國境內。主要聚居響中國廣西壯族自治區，有大約14,207,143壯人。其次係雲南，有大約1,144,021壯人。其他散居響中國西南、中南同埋東南省份；國外東南亞嗰邊，壯族重有唔少人響越南、泰國、緬甸呢啲國家。散居於唔同地區嘅壯人，有唔同嘅自稱，包括布土、布壯、布依、布央、布儂、布岱。地區唔同，服飾亦都唔同，會用服飾顏色加個「壯」字來稱呼，好似：「黑衣壯」。

語言
壯族有自己嘅語言，稱壯語，屬於侗臺語族臺語支（壯傣語支）。而家壯族聚居嘅鄉村地區同部分城鎮仍普遍使用。壯族重有自己嘅古文字，稱方塊壯字。佢至今仍然喺壯族地區嘅民間流行。

文化
「布洛陀」係壯族先民口頭文學中嘅神話人物，係創世神。布洛陀係中國非物質文化遺產名錄之一，「布」喺壯語中係威望嘅老人，「洛」係識得，「陀」係好多創造嘅意思。
壯人嘅歌文化係壯族最大嘅特點，喺一啲地方，唔識唱山歌嘅姑娘甚至會揾唔到對象。老電影《劉三姐》最為出名。
壯族特色織物係壯錦。壯族傳統服飾尚青黑，男裝對襟，女裝右衽。婦女嘅上衫衫領、袖口、襟邊都繡有彩色花邊，條褲黑色寬肥，戴花紋圖案嘅頭巾。
壯族通史

《壯族通史》係黃現璠同埋佢嘅學生張一民教授、黃增慶研究員合作嘅一本通史作品。呢本書由廣西民族出版社響1988年11月出版，全書69.5萬字，被公認為中國第一部全面系統研究壯族歷史文化嘅通史作品 。

內容綱要
『呢本書以豐富充實嘅史料為佐證，詳盡地論述咗壯族嘅起源，全面地介紹咗壯族各個歷史時期嘅政治、經濟、文化諸方面嘅發展狀況。佢係家下我國第一部壯族通史，本書豐富咗我國少數民族歷史嘅研究成果，亦為壯族史嘅研究提供咗較新較全嘅資料，係不可多得嘅參考書。』

特點
本書最突出、鮮明嘅特點係廣征博引，史論結合，平實不虛同埋從實立論。『《壯族通史》開創出自成格局、規模恢宏、堪足傳世嘅大型民族通史嘅寫作先例。呢本書自成一體，係研究壯族歷史嘅獨創之作。佢以鮮明嘅理論創新同富於開拓性嘅研究為其特色，提出咗新嘅學科命題，並結合壯族史料予以實證。因此，佢唔單只因對壯族歷史作出全面、系統嘅論述而具有重要嘅學術理論價值，重為廣大學者研究壯族提供咗不可或缺嘅參照。』『佢為呢本通史傾註咗全部精力同心血，可話數十年如一日地苦心孤詣磨一劍。本書具有好高嘅學術研究價值、史料積累價值同深切嘅現實意義。』

影響
美國俄亥俄州立大學馬克·本德爾教授重講：『黃現璠教授等著嘅《壯族通史》，史料豐富，學術價值極高，為國際民族學界開山之作。由此，開拓出壯學研究嘅一代風氣。』呢本書發行後好鬼流行，深深咁影響住後人。因此後世一啲人尊稱佢為「壯學宗師」 。

評價
《壯族通史》出版後，陸續得到好多評論。好似廣西壯族自治區政府前主席覃應機同韋純束都有好評，覃主席喺書入面寫嘅序話到：『呢本書係今時今日我所知嘅第一部壯族通史。佢嘅出版，豐富咗我國少數民族歷史嘅研究成果，將會增進壯族同其他兄弟民族之間嘅了解，密切各民族之間嘅關系，促進中華民族嘅團結，為建設有中國特色嘅社會主義做出貢獻。』 韋主席亦話：『《壯族通史》係我國第一部壯族通史，極大地豐富咗我國少數民族研究嘅成果。佢開拓咗壯學研究嘅一代風氣，因此可以咁講，黃老係我國20世紀學術事業嘅奠基人之一。』
大津巴布韋

大津巴布韋係津巴布韋南部一座古城，係11世紀到15世紀嘅一座大城，而津巴布韋嘅國名就係嚟自呢座古城。古城喺1986年畀聯合國教科文組織列做世界文化遺產。
大洋傳媒

大洋傳媒（Pacific Time）係澳洲一個華語媒體集團，1994年成立，總部位於墨爾本，旗下有《大洋時報》、《太陽日報》、《大洋地產》、《分類郵報》、澳洲網，大澳網等多個媒體。佢哋旗下嘅報紙被指定為中國大陸多間航空公司喺中澳航線上嘅唯一澳洲本土刊物。

同中國共產黨關係
曾經有多個澳洲傳媒同埋研究組織指出，大洋傳媒同中國共產黨關係密切，甚至係中華人民共和國對外宣傳機器嘅一部分。
喺2020年12月，澳洲SBS同《布里斯本時報》就報道，澳洲情報部門分析咗一啲中文傳媒網站同熱門微信公眾號，發現好多都係完全受北京控制同審查，部份更加係由中共直接管理。報道提及嘅中文傳媒或者微信平台公眾號，包括大洋傳媒同埋東南網澳大利亞站、南海傳媒、微悉尼，今日悉尼等。
另外，澳洲策略政策研究所喺2020年12月17號亦都發表報告，揭露澳洲中文傳媒受到中國共產黨嘅影響去審查內容，其中點名提及澳洲大洋傳媒（Australia Pacific Media Group）同埋佢旗下嘅《大洋時報》（Pacific Time），喺澳洲為中國宣傳同埋對澳洲本土作出政治干預。
大洋電機

大洋電機（全名中山大洋電機股份有限公司，簡化字：中山大洋电机股份有限公司，Zhongshan Broad-Ocean Motor Co.,Ltd，深交所：002249）係中華人民共和國一間微型摩打同埋新能源車動力總成系統嘅研發、製造同供應商，2000年創辦。公司通過咗ISO9001、ISO14001同埋ISO/TS16949體系認證，家下公司嘅生產能力約莫係每年4,000萬台，產品遠銷五大洲39國。
大津愛理

大津愛理 ，係日本嘅一個女藝人同埋配音員。
大津

大津係日本滋賀縣縣治，亦係個中核市，人口34萬。
大津祐樹

大津祐樹（1990年3月24號—）係日本足球員，司職中場，曾經喺2013年爲日本足球代表隊出場2次。
嘉味田隼

嘉味田隼（1992年1月17號—）係日本足球員，司職守門員，效力過神戶勝利船，鳥取飛翔，及Arterivo Wakayama。
嘉咸城

嘉咸城（Grahamstown）係南非一座城，喺東開普，人口7萬。
嘉士伯

嘉士伯（Carlsberg）係世界第五大釀酒集團，響1847年創立，總部喺丹麥哥本哈根。嘉士伯亦係嗰間公司主要嘅啤酒牌子。

香港嘅嘉士伯
1923年，嘉士伯開始喺香港有得賣。1978年，嘉士伯啤酒廠香港有限公司成立，負責喺中國大陸、香港同澳門釀、賣同推廣嘉士伯啤酒同埋其他酒精飲品。而家生產搬晒去中國大陸。
嘉咸街

嘉咸街（英文：Graham Street）又叫做加咸街，係香港中環一條馬路，由士丹頓街開始，經過俊榮里口、荷里活道、結志街同威靈頓街，去到皇后大道中。佢係中環主要嘅露天街市。
嘉嘉醫療自助班

《嘉嘉醫療自助班》（英文：Kaka's Home Clinic ）係香港奇妙電視製作嘅健康資訊節目，由敖嘉年同梁嘉琪主持，2022年4月23號到10月1號逢禮拜六21:30-22:30喺HOY TV播出，之後10月9號到10月23號逢禮拜日21:00-22:00播出。節目用唔同嘅病症做主題，又會請藝人嘉賓討論或者分享親身經驗。每集節目入面亦有個短劇環節《陳生一家人》，由李尚正、黃芳雯等人演出。

節目調動
2022年5月14號：由於直播《德國甲組聯賽 - 禾夫斯堡 對 拜仁慕尼黑》，所以停播一次。
嘉定區

嘉定區係中國上海一個市轄區，面積大約464平方公里，人口大約56萬。
嘉善

嘉善係中國浙江嘉興一個縣，總面積506平方公里，人口73萬。
嘉安街

嘉安街（英文：Ka On Street），係香港西營盤同石塘嘴之間嘅一條馬路，由干諾道西開始，去到德輔道西，全長唔過50米。位於均益大廈2期以西，長嘉工業大廈以東，干諾道西以南，德輔道西以北。條街分為兩線、由北至南單向行車。
基多

基多（西班牙文：Quito）係厄瓜多爾首都。
TelefériQo
基奧特

基奧特（法文：Olivier Giroud，1986年9月30號—，另譯捷胡特）係法國足球員，踢中鋒，而家踢緊意大利甲組足球聯賽球會AC米蘭。
基奧雲尼

基奧雲尼（Giovane Alves da Silva，1982年11月25號—）係巴西一足球員，司職前鋒，家下效力香港超級聯賽球會富力R&F。
2008/09年度香港甲組足球聯賽，基奧雲尼成為香港甲組足球聯賽神射手。
2010年，基奧雲尼加盟中國足球甲級聯賽球隊廣東日之泉，國內譯名思華。
基奧雲尼·馬拉高

基奧雲尼·馬拉高（意大利文：Giovanni Malagò，1959年3月13號—），係意大利室內五人制足球（英文：Futsal）員。後來做生意人，又做意大利奧林匹克委員會（意大利文：Comitato olimpico nazionale italiano）主席。2019年1月1號起又做國際奧林匹克委員會委員。

爭議言論
2024年夏季奧林匹克運動會，香港運動員張家朗喺男子個人花劍以15-14贏意大利菲利普·馬池攞走嚿金牌，佢批評裁判人選，重幫馬池講好話，形容事件「存在根本性問題」，指喺一場意大利同香港之間嘅決賽，兩個裁判分別來自中華台北同南韓，認為「喺任何情況下，裁判都唔會係運動員『鄰居』」。
古京都遺址

古京都遺址係個喺日本嘅世界遺產，登錄喺聯合國教科文組織嘅世界遺產名錄。
古亞省

古亞省（波斯文：د غور ولايت‎）係中東國家阿富汗嘅卅四個省之一。
古亭站

古亭站係臺北捷運松山新店線、中和新蘆線嘅一個車站。
古丈

古丈係中國湖南湘西一個縣，總面積1297平方公里，人口13.8萬。
古

古，本義解盾，同固相關。甲骨文做貞人名、地名，金文解過去，同今相反，後世亦指好遠，近乎起初時間。又有時同故互借。
古交

古交係中國山西太原一個縣級市，總面積1543平方公里，人口21萬。
史超活·丹寧

史超活·丹寧（粵拼：si2 ciu1 wut6 daan1 ning4；英文：Stewart Downing；1984年7月22號—）係英倫足球員，喺米杜士堡出世，司職左中場，成日用左腳踢波，而家效力緊英冠聯賽嘅布力般流浪。佢喺利物浦踢緊波嗰陣就安排踢右翼同左閘。之前佢入選咗英格蘭嘅國家足球代表嘅陣容入面，重喺2006年嘅世界盃出過場。
史迪凡沙域

史迪凡沙域（粵拼：si2 dik6 faan4 saa1 wik6，黑山文：Стефан Савић，1991年1月8號—）係黑山足球員，司職中堅，效力緊西甲球隊馬德里體育會同黑山國家足球隊。
史賓諾沙

史賓諾沙（Baruch de Spinoza，1632年11月24號—1677年2月21號）係荷蘭哲學家，亦係17世紀同笛卡兒、萊布尼茲齊名嘅理性主義學者。
史迪仔

史迪仔（si5 dik6 zai2；英文：Stitch）係迪士尼系列動畫《扮嘢小魔星》入面嘅角色。佢係由基因工程等等嘅科研整出嚟嘅藍色樹熊。亦都係呢套動畫嘅兩個主角之一。
史釗域道

史釗域道（英文：Stewart Road）係香港灣仔一條馬路，由軒尼詩道、莊士敦道交界開始，去到告士打道。街名係嚟自英治初期教育司史釗域。
史路比

史路比（英文：Snoopy，而家香港官方譯名：史諾比）係美國漫畫《花生漫畫》入面查理布朗養嘅一隻狗。
大關

大關係中國雲南昭通一個縣，總面積1802平方公里，人口27萬。
大阪

大阪（粵拼：daai6 baan2；日文：大阪市(Ōsaka-shi)）係位於日本大阪府中央嘅城市，係大阪府嘅府廳所在地，亦係個政令指定都市。人口大概有275萬。
大阪係關西以至成個西日本嘅經濟、文化、交通嘅中心城市。佢同京都市同神户市一同構成咗世界前列嘅京阪神大都市圈嘅都市中樞。佢有24個行政區。市廳所在地喺北區嘅中之島（淀屋橋）。由於有好多河川同運河穿過呢個城市，所以大阪有好發達嘅河川交通同港灣運輸機能，令佢有水都嘅美稱。
4世紀仁德天皇嘅難波高津宮同難波宮設置喺當時嘅首都大阪以嚟，已經有大概1700年嘅歷史。而家嘅大阪係個商業繁盛又吸引咗好多觀光客嘅商業都市，喺亞洲亦都係世界大都會。

介紹
大阪市喺日本政府實行市制嗰陣已經喺度，曾經喺關東大地震嗰陣取代當時嘅東京市成為人口最多嘅城市。現時大阪係一個以商業為主嘅城市。

政區
大阪市市內有24個區，佢哋分別係：都島區、福島區、此花區、西區、港區、大正區、天王寺區、浪速區、西淀川區、東淀川區、東成區、生野區、旭區、城東區、阿倍野區、住吉區、東住吉區、西成區、淀川區、鶴見區、住之江區、平野區、北區、中央區
當中，大阪市嘅役所喺北區，而府役所就喺中央區。

行政
大阪市之前嘅市長係松井一郎。現時市長係横山英幸。此外大阪市嘅市議會係由83人組成。

地理
大阪市嘅總面積係222.11平方公里。

氣候
大阪屬副熱帶濕潤氣候，夏季比較炎熱潮濕。
大閘蟹

大閘蟹（正式名中華絨螯蟹，俗稱上海毛蟹、河蟹），即係方蟹科絨螯蟹屬嘅一種水生動物，主要生活響朝鮮半島到中國福建沿海嘅河口地區，同時亦係江南美食，出產自江蘇陽澄湖嘅陽澄湖大閘蟹最出名，西湖其次。

文化
買咗隻股票但股價大跌，筆錢唔郁得，好似大閘蟹綁住咗，所以就叫「蟹貨」。
大閘蟹響河入面生活，所以又叫河蟹，但「河蟹」響中國大陸嘅互聯網有第啲意思，代表「和諧」（北方話同音）。
大閩

大閩（粵拼：daai6 man5），係五代十國其中一國，909年由王審知立國，945年由王延政亡國。
大鑊不離兩兄弟

《大鑊不離兩兄弟》（意大利文：Tutto a posto e niente in ordine）係套意大利嘅笑片電影，喺1974年上畫。呢套戲嘅導演係蓮娜華穆拉。
大闊麪

大闊麪（Pappardelle），或者寫做大寬麵，係種意式麪，麪條比較闊，比闊麪更加闊，通常闊20到30毫米。
大開眼戒

《大開眼戒》（Eyes Wide Shut）係一部1999年嘅色情電影，由史丹利寇比力克執導、監製，改編Arthur Schnitzler（中文：亞瑟·史尼茲勒）嘅1926年中篇小說《Traumnovelle（英文：Dream Story）》。主演係湯告魯斯、妮歌潔曼。
寇比力克喺畀華納兄弟睇佢最後剪接版嘅六日後就過身。
天安門東站

天安門東站（粵拼：tin1 on1 mun4 dung1 zaam6；簡化字：天安门东站）係北京地鐵1號綫嘅車站，1999年9月28號開始營運，位置喺東城區東長安街近住天安門廣場東北角。
另外，若果呢個站周邊嘅天安門廣場有大型活動時，地鐵方面會封站，到時列車會飛站，一般市民亦唔畀喺呢個站出入。
天安市

天安（韓文：천안시／天安市 Cheonan si */?）係大韓民國忠清南道嘅一個市。
天安門

天安門（粵拼：tin1 on1 mun4）係中國明清兩代北京皇城正門，喺北京正中心（西、東長安街之間），故宮南端，同天安門廣場隔咗條長安街。由明代御用建築匠師蒯祥設計。
天安門由明朝永樂十五年（1417年）開始起，嗰時叫承天門。大清順治八年（1651年）改名為天安門。1925年10月10號，國立故宮博物院成立，天安門開始對外開放。1949年10月1號，中華人民共和國開國大典喺天安門搞，兼入埋國徽設計，成為中華人民共和國嘅象徵之一。1961年，天安門俾中華人民共和國國務院公佈為第一批全國重點文物保護單位之一。
家下喺全球各大新聞、娛樂、旅遊等一系列電視節目同教材。

相關事件
1949年10月1號，毛澤東喺佢嘅大樓上邊正式宣佈中華人民共和國成立。
1989年6月4號，六四事件，有學生、平民死傷，中央政府聲稱冇人傷亡。
2001年1月23號，天安門自焚事件中有5位法輪功學員自殺，中央政府聲稱佢哋係俾法輪功荼毒。
天安門廣場

係中國北京一廣場，喺西城區同東城區嘅交界。北靠天安門城樓；南靠正陽門；西靠人民大會堂；東靠中國國家博物館。
廣場上面有長安街、天安門路、毛澤東紀念堂、旗桿同地下鐵車站、人民英雄紀念碑、人民大會堂、中國公路零公里點，正陽門。佢係中共建國後拆舊胡同起出嚟嘅。每年好多大事都嚮天安門廣場發生，包括閱兵、升旗禮噉。
另外，凡係中國大陸每次有大型會議召開（例如人大、兩會）時，廣場都會搞封場措施。附近經過啲巴士、的士同其它交通工具都冇任何車身廣告。車輛除咗附近經過啲巴士同特種車、軍車，大使館車之外，其它車都唔畀喺嗰度停。平時及旅遊旺淡季時，凡係入場到天安門廣場嘅話，必須要接受人過安檢門，物過X光機，身體過金屬探測儀同接受全身檢查制度。從2017年11月10號開始，入天安門廣場都搞咗實名制入場制度，凡係中國大陸公民必須要畀有效身份證；港澳居民必須要畀往返港澳通行證；臺灣居民必須要畀出入大陸通行證；國外居民必須要畀護照先至有得畀入場。
天安中國

天安中國投資有限公司（簡稱天安中國，英文：Tian An China Investments Company Limited，港交所：0028），係一間中國控股公司，公司註冊地喺香港。呢間公司專做房地產開發，包括高檔住宅、别墅同寫字樓，仲有酒店投資同管理、物業管理、建築材料。
1987年，天安中國正式喺香港聯交所上市，成為香港首批中國概念嘅上市公司。
呢間公司喺華北、華東同華南有較多項目，大型嘅包括上海天安中心、大連天安國際大厦、深圳天安數碼城等等。
主席兼非執行董事係李成輝，而公司嘅大股東係新鴻基有限公司。